chhatramani/nepal_legal_regulations_corpus_np huggingface dataset:
खोप नियमावली २०७४ (Vaccination Regulation, 2017)

६. अनुमतिपत्र प्राप्त स्वास्थ्य संस्थाले पालना गर्नु पर्ने शर्त : अनुमतिपत्र प्राप्त स्वास्थ्य संस्थाले देहाय बमोजिमका शर्तहरू पालना गर्नु पर्नेछ:- । (क) छुट्टै खोप कक्षको प्रबन्ध गर्नु पर्ने, । (ख) खोप भण्डारण गर्ने रेफ्रिजेरेटर वा फ्रिजमा खोप बाहेक अन्य सामग्री राख्न नहुने, । (ग) खोप सेवा सञ्चालनबाट उत्सर्जन हुने खोपजन्य फोहोर पदार्थको व्यवस्थापन विभागले तोकेको मापदण्ड बमोजिम गर्नु पर्ने, । (घ) खोप कार्यक्रममा समावेश भएका खोप निःशुल्क रूपमा उपलब्ध गराउनु पर्ने, । (ङ) खोपको तालिका सार्वजनिक गर्नु पर्ने, । (च) खोप सेवा सञ्चालन गर्दा त्यस्तो खोपको प्रकृति, फाइदा र सम्भावित असरका बारेमा खोप लिने व्यक्ति, निजको संरक्षक वा अभिभावकलाई जानकारी गराउनु पर्ने, । (छ) खोप कार्यक्रममा समावेश भएका खोप खेर जाने दर राष्ट्रिय खोप कार्यक्रमको मापदण्ड अनुरुप गर्नुपर्ने, । (ज) खोप सेवा सञ्चालनको सम्बन्धमा अनुमतिपत्रमा उल्लिखित शर्त तथा विभागले समय समयमा दिएका निर्देशन पालना गर्नु पर्ने । ७. अनुमतिपत्रको अवधि र नवीकरण : (१) अनुमतिपत्रको अवधि त्यस्तो अनुमतिपत्र जारी भएको मितिले तीन वर्षको हुनेछ । (२) अनुमतिपत्र प्राप्त स्वास्थ्य संस्थाले अनुमतिपत्रको अवधि समाप्त हुनु भन्दा पन्ध्र दिन अगावै अनुमतिपत्र नवीकरणको लागि पाँचसय रूपैयाँ नवीकरण दस्तुर सहित अनुसूची-४ बमोजिमको ढाँचामा सम्बन्धित कार्यालयमा निवेदन दिनु पर्नेछ । (३) उपनियम (२) बमोजिम निवेदन प्राप्त भएमा कार्यालयले सो सम्बन्धमा आवश्यक जाँचबुझ गरी त्यस्तो अनुमतिपत्र नवीकरण गरिदिनु पर्नेछ । ८. अनुमतिपत्र रद्द गर्न सक्ने : (१) अनुमतिपत्र प्राप्त स्वास्थ्य संस्थाले नियम ७ बमोजिमको अवधिभित्र अनुमतिपत्र नवीकरण नगराएमा सम्बन्धित कार्यालयले त्यस्तो अनुमतिपत्र रद्द गर्नेछ । (२) सम्बन्धित कार्यालयले देहायको अवस्थामा अनुमतिपत्र रद्द गर्न सक्नेछ :- । (क) यस नियमावली तथा अनुमतिपत्रमा उल्लेखित शर्त उल्लङ्घन गरेमा, । (ख) विभागले दिएको निर्देशन पालना नगरेमा । ९. अभिलेख राख्ने : (१) स्वास्थ्य संस्थाले आफूले दिएका खोपको विवरण तथा खोप लिने व्यक्तिको नाम, थर, उमेर, लिङ्ग समेतको विवरण खुल्ने गरी अभिलेख राख्नु पर्नेछ । (२) उपनियम (१) बमोजिमको विवरण कार्यालयले आवश्यकता अनुसार निरीक्षण तथा जाँच गर्न सक्नेछ । १०. खोप सेवाको प्रतिवेदन : (१) अनुमतिपत्र प्राप्त स्वास्थ्य संस्थाले आफूले सञ्चालन गरेको खोप सेवाको प्रतिवेदन प्रत्येक महिनाको महिना समाप्त भएको सात दिनभित्र मन्त्रालयले निर्धारण गरेको ढाँचामा सम्बन्धित कार्यालयमा पेश गर्नु पर्नेछ । (२) उपनियम (१) बमोजिमको प्रतिवेदनमा देहायका विषय समावेश गर्नु पर्नेछ:- । (क) खोप लिने सेवाग्राहीको नाम, थर, उमेर, लिङ्ग तथा सङ्ख्या सहितको विवरण, । (ख) कुन रोग विरुद्ध खोप दिइएको हो, सो को विवरण, । (ग) खोपको कारणबाट खोप लिने व्यक्तिमा कुनै नकारात्मक असर देखिएको भए सो को विवरण, । (घ) कार्यालयले तोकेका अन्य आवश्यक विषय । ११. खोप कार्डको ढाँचा : खोप दिने व्यक्तिले खोप लगाएको प्रमाण स्वरूप खोप लगाउने प्रत्येक व्यक्तिलाई अनुसूची-५ बमोजिमको ढाँचामा खोपकार्ड दिनु पर्नेछ । १२. खोप सेवाको अनुगमन गर्नु पर्ने : (१) कार्यालयले स्वास्थ्य संस्थाबाट सञ्चालित खोप सेवाको नियमित रूपमा अनुगमन गर्नु पर्नेछ ।
खोप नियमावली २०७४ (Vaccination Regulation, 2017)

(घ) कार्यालयले तोकेका अन्य आवश्यक विषय । ११. खोप कार्डको ढाँचा : खोप दिने व्यक्तिले खोप लगाएको प्रमाण स्वरूप खोप लगाउने प्रत्येक व्यक्तिलाई अनुसूची-५ बमोजिमको ढाँचामा खोपकार्ड दिनु पर्नेछ । १२. खोप सेवाको अनुगमन गर्नु पर्ने : (१) कार्यालयले स्वास्थ्य संस्थाबाट सञ्चालित खोप सेवाको नियमित रूपमा अनुगमन गर्नु पर्नेछ । (२) उपनियम (१) बमोजिम अनुगमन गर्दा अन्य कुराको अतिरिक्त देहायका विषयमा अनुगमन गर्नु पर्नेछ:- । (क) ऐन तथा यस नियमावली बमोजिमको खोप सम्बन्धी मापदण्ड पूरा गरे, नगरेको, । (ख) अनुमतिपत्रमा उल्लेख भए बमोजिमको सेवा सञ्चालन गरे, नगरेको, । (ग) खोप सेवा सञ्चालन गर्दा त्यस्तो खोपको प्रकृति, फाइदा र सम्भावित असरका बारेमा खोप लिने व्यक्ति, निजको संरक्षक वा अभिभावकलाई जानकारी गराए, नगराएको, । (घ) समितिले जारी गरेको खोप सेवा सञ्चालन सम्बन्धी निर्देशिका तथा विभागले तोकेको मापदण्ड पालना गरे, नगरेको, । (ङ) ऐन तथा यस नियमावलीमा तोकिएको अन्य शर्तहरू पालना गरे, नगरेको । (३) उपनियम (२) बमोजिम अनुगमन गर्दा कार्यालयले सम्बन्धित स्वास्थ्य संस्थालाई आवश्यक निर्देशन दिन सक्नेछ र त्यस्तो निर्देशन पालना गर्नु त्यस्तो स्वास्थ्य संस्थाको कर्तव्य हुनेछ । १३. मन्त्रालयको स्वीकृति लिनुपर्ने: (१) ऐनको दफा १३ को उपदफा (३) बमोजिम विश्व स्वास्थ्य सङ्गठनबाट गुणस्तर युक्त रहेको भनी प्रमाणित भई नसकेको खोप आपूर्ति गर्न चाहने संस्थाले प्रत्येक पटक खोप आपूर्ति गर्न मन्त्रालयको स्वीकृति लिनु पर्नेछ । (२) उपनियम (१) बमोजिम स्वीकृति लिन चाहने संस्थाले सल्लाहकार समितिको सिफारिस संलग्न गरी अनुसूची-६ बमोजिमको ढाँचामा मन्त्रालयमा निवेदन दिनु पर्नेछ । (३) उपनियम (२) बमोजिम प्राप्त निवेदन जाँचबुझ गर्दा मनासिब देखिएमा मन्त्रालयले निवेदकलाई अनुसूची-७ बमोजिमको ढाँचामा स्वीकृतिपत्र दिनेछ । १४. समितिको काम, कर्तव्य र अधिकार: ऐनको दफा १६ मा उल्लिखित काम, कर्तव्य र अधिकारको अतिरिक्त समितिको अन्य काम, कर्तव्य र अधिकार देहाय बमोजिम हुनेछ:- । (क) ऐनको दफा ३९ बमोजिम तयार पारिएको वार्षिक प्रतिवेदनमा औंल्याइएका समस्या तथा चुनौती समाधानका लागि आवश्यक पहल गर्ने, । (ख) खोप सेवाको प्रभावकारी सञ्चालनका सम्बन्धमा मन्त्रालयले समय समयमा दिएका निर्देशन पालना गर्ने, गराउने । १५. सल्लाहकार समितिको बैठक सम्बन्धी व्यवस्था: (१) सल्लाहकार समितिको बैठक आवश्यकता अनुसार सो समितिको अध्यक्षले तोकेको स्थान, मिति र समयमा बस्नेछ । (२) सल्लाहकार समितिको बैठक सो समितिको अध्यक्षको निर्देशनमा सदस्य-सचिवले बोलाउनेछ । (३) उपनियम (२) मा जुनसुकै कुरा लेखिएको भए तापनि सल्लाहकार समितिको अध्यक्षको अनुपस्थितिमा सदस्य-सचिवले सदस्यहरूसँग परामर्श गरी सल्लाहकार समितिको बैठक बोलाउन सक्नेछ । (४) सल्लाहकार समितिको बैठक बस्नुभन्दा कम्तीमा चौबीस घण्टा अगावै सदस्य-सचिवले बैठकमा छलफल हुने कार्यसूची सहितको सूचना सो समितिका सदस्यहरूलाई दिनु पर्नेछ । (५) सल्लाहकार समितिका कूल सदस्य सङ्ख्याको पचास प्रतिशतभन्दा बढी सदस्यहरू उपस्थित भएमा बैठकका लागि गणपूरक सङ्ख्या पुगेको मानिनेछ । (६) सल्लाहकार समितिको बैठकको अध्यक्षता त्यस्तो समितिको अध्यक्षले र निजको अनुपस्थितिमा सो बैठकमा उपस्थित सदस्यहरूले आफूमध्येबाट छानेको सदस्यले गर्नेछ ।
खोप नियमावली २०७४ (Vaccination Regulation, 2017)

(५) सल्लाहकार समितिका कूल सदस्य सङ्ख्याको पचास प्रतिशतभन्दा बढी सदस्यहरू उपस्थित भएमा बैठकका लागि गणपूरक सङ्ख्या पुगेको मानिनेछ । (६) सल्लाहकार समितिको बैठकको अध्यक्षता त्यस्तो समितिको अध्यक्षले र निजको अनुपस्थितिमा सो बैठकमा उपस्थित सदस्यहरूले आफूमध्येबाट छानेको सदस्यले गर्नेछ । (७) सल्लाहकार समितिको बैठकमा बहुमतको राय मान्य हुनेछ र मत बराबर भएमा बैठकको अध्यक्षता गर्ने व्यक्तिले निर्णायक मत दिन सक्नेछ । (८) सल्लाहकार समितिले आवश्यक ठानेमा खोप कार्यक्रमसँग सम्बन्धित क्षेत्रको विशेषज्ञलाई सो समितिको बैठकमा आमन्त्रण गर्न सक्नेछ । (९) सल्लाहकार समितिको बैठक सम्बन्धी अन्य कार्यविधि सो समिति आफैँले निर्धारण गरे बमोजिम हुनेछ । १६. अनुसन्धान समितिको बैठक सम्बन्धी व्यवस्था: (१) अनुसन्धान समितिको बैठक आवश्यकता अनुसार सो समितिको अध्यक्षले तोकेको स्थान, मिति र समयमा बस्नेछ । (२) अनुसन्धान समितिको बैठक सो समितिको अध्यक्षको निर्देशनमा सदस्य-सचिवले बोलाउनेछ । (३) उपनियम (२) मा जुनसुकै कुरा लेखिएको भए तापनि अनुसन्धान समितिको अध्यक्षको अनुपस्थितिमा सदस्य-सचिवले सदस्यहरूसँग परामर्श गरी अनुसन्धान समितिको बैठक बोलाउन सक्नेछ । (४) अनुसन्धान समितिको बैठक बस्नुभन्दा कम्तीमा चौबीस घण्टा अगावै सदस्य-सचिवले बैठकमा छलफल हुने कार्यसूची सहितको सूचना समितिका सदस्यहरूलाई दिनु पर्नेछ । (५) अनुसन्धान समितिका कूल सदस्य सङ्ख्याको पचास प्रतिशतभन्दा बढी सदस्यहरू उपस्थित भएमा बैठकका लागि गणपूरक सङ्ख्या पुगेको मानिनेछ । (६) अनुसन्धान समितिको बैठकको अध्यक्षता त्यस्तो समितिको अध्यक्षले र निजको अनुपस्थितिमा सो बैठकमा उपस्थित सदस्यहरूले आफूमध्येबाट छानेको सदस्यले गर्नेछ । (७) अनुसन्धान समितिको बैठकमा बहुमतको राय मान्य हुनेछ र मत बराबर भएमा बैठकको अध्यक्षता गर्ने व्यक्तिले निर्णायक मत दिन सक्नेछ । (८) अनुसन्धान समितिले आवश्यक ठानेमा खोप कार्यक्रमसँग सम्बन्धित क्षेत्रको विशेषज्ञलाई सो समितिको बैठकमा आमन्त्रण गर्न सक्नेछ । (९) अनुसन्धान समितिको बैठक सम्बन्धी अन्य कार्यविधि सो समिति आफैँले निर्धारण गरे बमोजिम हुनेछ । १७. कोषको खाता सञ्चालन: कोषको खाता विभागका महानिर्देशक र लेखा प्रमुखको संयुक्त दस्तखतमा सञ्चालन गर्नु पर्नेछ । सङ्घीय संरचनामा विभाग नरहेमा मन्त्रालयका सचिव र लेखा प्रमुखको संयुक्त दस्तखतमा सञ्चालन गर्नु पर्नेछ । १८. उजुरी दिन सक्ने: कुनै खोप लगाएको कारणबाट खोप लिएको व्यक्तिको स्वास्थ्यमा प्रतिकूल असर परेमा वा निजको अङ्गभङ्ग वा मृत्यु भएमा त्यस्तो खोपबाट पीडित व्यक्ति वा निजको परिवारको सदस्यले त्यस्तो घटना भएको सात दिनभित्र उपचार तथा क्षतिपूर्तिको लागि सम्बन्धित कार्यालय मार्फत समितिमा उजुरी दिन सक्नेछ । स्पष्टीकरणः यस नियमको प्रयोजनको लागि "परिवार" भन्नाले पीडित वा मृतकको एकासगोलको पति, पत्नी, बाबु, आमा वा सौतेनी आमा, दाजु, भाई, दिदी, बहिनी, छोरा, छोरी, बुहारी, नाति वा नातिनी सम्झनु पर्छ र सो शब्दले निजको संरक्षक वा अभिभावकलाई समेत जनाउँछ । १९. उपचार तथा क्षतिपूर्ति सम्बन्धी व्यवस्था: (१) नियम १८ बमोजिम कुनै उजुरी परेमा समितिले सो विषयमा अनुसन्धानको लागि सात दिन भित्र त्यस्तो उजुरी अनुसन्धान समितिमा पठाउनु पर्नेछ ।
खोप नियमावली २०७४ (Vaccination Regulation, 2017)

१९. उपचार तथा क्षतिपूर्ति सम्बन्धी व्यवस्था: (१) नियम १८ बमोजिम कुनै उजुरी परेमा समितिले सो विषयमा अनुसन्धानको लागि सात दिन भित्र त्यस्तो उजुरी अनुसन्धान समितिमा पठाउनु पर्नेछ । (२) उपनियम (१) बमोजिम उजुरी प्राप्त भएमा अनुसन्धान समितिले सो उजुरीसँग सम्बन्धित पक्षलाई बुझ्ने, प्रमाण सङ्कलन गर्ने लगायतका कार्य गरी ऐनको दफा २८ बमोजिम उपचार गर्नुपर्ने तथा क्षतिपूर्ति दिनुपर्ने वा नपर्ने सम्बन्धमा ठहर गर्नु पर्नेछ । (३) उपनियम (२) बमोजिम क्षतिपूर्ति दिनु पर्ने ठहर भएमा अनुसन्धान समितिले देहायका आधारमा क्षतिपूर्ति रकम निर्धारण गर्नु पर्नेछ:- । (क) खोपको कारणबाट खोप लिने व्यक्तिलाई परेको प्रतिकूल असर वा प्रभावको गम्भीरता, । (ख) खोप लिन नहुने व्यक्तिलाई खोप दिए वा नदिएको, । (ग) ऐन तथा यस नियमावली बमोजिमको प्रक्रिया पूरा गरी खोप दिए वा नदिएको, । (घ) अनुसन्धान समितिले आवश्यक देखेका अन्य आधार । (४) उपनियम (१) बमोजिम उजुरी प्राप्त गरेको मितिले पैंतीस दिनभित्र अनुसन्धान समितिले आफ्नो ठहर सहितको अनुसन्धान प्रतिवेदन समितिमा पेश गर्नु पर्नेछ । (५) उपनियम (४) बमोजिम प्रतिवेदन दिनु पूर्व अनुसन्धान समितिले ऐनको दफा २९ बमोजिम समितिबाट विशेषज्ञ समिति गठन गरेको भए त्यस्तो समितिको राय समेतको आधारमा प्रतिवेदन पेश गर्नु पर्नेछ । (६) उपनियम (४) बमोजिम प्रतिवेदन प्राप्त भएको पन्ध्र दिनभित्र समितिले सम्बन्धित पीडित वा निजको हकवालालाई अनुसन्धान समितिबाट सिफारिस भए बमोजिम क्षतिपूर्ति रकम उपलब्ध गराउनु पर्नेछ । (७) खोप लगाए पश्चात खोप लिने व्यक्तिको स्वास्थ्यमा प्रतिकूल असर परेको वा निजको अङ्गभङ्ग भएको भनी अनुसन्धान समितिले सिफारिस गरेमा सो खोप दिने स्वास्थ्य संस्थाले त्यस्तो व्यक्तिको उपचारको आवश्यक प्रबन्ध गरी उपचार बापत लाग्ने सम्पूर्ण खर्च व्यहोर्नु पर्नेछ । तर, । सरकारी स्वास्थ्य संस्थाको हकमा मन्त्रालयले निर्णय गरे बमोजिम हुनेछ । २०. अनुसूचीमा हेरफेर वा थपघट: मन्त्रालयले नेपाल राजपत्रमा सूचना प्रकाशन गरी अनुसूचीमा आवश्यक हेरफेर वा थपघट गर्न सक्नेछ । अनुसूची-१ । (नियम ३ सँग सम्बन्धित) । अनिवार्य रूपमा खोप लगाउनु पर्ने रोग र त्यस विरुद्ध दिइने खोपको सूची । क्र.सं. रोग खोपको नाम । १ क्षयरोग वि.सी.जी. । २ भ्यागुते रोग, लहरे खोकी, धनुष्टङ्कार, हेपाटाईटिस बि, हेमोफीलस इन्फ्लुन्जा बि डि.पी.टि, हेप बी, हिब । ३ पोलीयोमाईलाईटिस ओ.पि.भी. । ४ पोलीयोमाईलाईटिस एफ.आई.पी.भी. । ५ न्यूमोनिया पि.सी.भी. । ६ दादुरा, रुबेला एम.आर. । ७ जा पनिज ईन्सेफलाईटिस (मस्तिष्क ज्वरो) जे.ई । अनुसूची-२ । (नियम ५ को उपनियम (१) सँग सम्बन्धित) । अनुमतिपत्रको लागि दिइने निवेदन । श्री कार्यालय । विषय: अनुमतिपत्र सम्बन्धमा । खोप सेवा सञ्चालन गर्नको लागि अनुमतिपत्र आवश्यक परेकोले देहाय बमोजिमको विवरण खुलाई खोप नियमावली, २०७४ को नियम ५ को उपनियम (१) बमोजिम यो निवेदन पेश गरेको छु । १. स्वास्थ्य संस्थाको,- । (क) नाम : । (ख) ठेगाना (सम्पर्क नम्बर समेत) : । (ग) संस्थाको प्रकार : । (अ) निजी/गैरसरकारी/सामुदायिक : । (आ) अस्पताल/नर्सिङ्ग होम/पोलिक्लिनिक/खोपकेन्द्र/क्लिनिक : । २. स्वास्थ्य संस्थाको भौतिक अवस्था : । (क) भवन/कोठा : । (ख) खोप सेवा सञ्चालन गर्न छुट्टै कोठा भएको/नभएको : । (ग) खोप सेवा सञ्चालन गर्न फर्निचरको विवरण : । (घ) कोल्ड चेनको व्यवस्था : ।
खोप नियमावली २०७४ (Vaccination Regulation, 2017)

(क) नाम : । (ख) ठेगाना (सम्पर्क नम्बर समेत) : । (ग) संस्थाको प्रकार : । (अ) निजी/गैरसरकारी/सामुदायिक : । (आ) अस्पताल/नर्सिङ्ग होम/पोलिक्लिनिक/खोपकेन्द्र/क्लिनिक : । २. स्वास्थ्य संस्थाको भौतिक अवस्था : । (क) भवन/कोठा : । (ख) खोप सेवा सञ्चालन गर्न छुट्टै कोठा भएको/नभएको : । (ग) खोप सेवा सञ्चालन गर्न फर्निचरको विवरण : । (घ) कोल्ड चेनको व्यवस्था : । (अ) रेफ्रिजेरेटरको सङ्ख्या र प्रकार । (आ) कोल्ड बक्स सङ्ख्या र प्रकार । (इ) भ्याक्सिन क्यारियर सङ्ख्या र प्रकार । (ई) आइस प्याक सङ्ख्या र प्रकार । (ड) हात धुने व्यवस्था भए/नभएको । (च) फोहरमैलाको विसर्जन गर्ने व्यवस्थाको विवरण : । ३. खोप सेवा प्रदान गर्ने स्वास्थ्यकर्मीको सङ्ख्या र प्रकार : । ४. सञ्चालन गर्न चाहेको खोप : । (क) खोप कार्यक्रममा समावेश भएका खोपहरू : । (ख) अन्य खोपहरू : । क्र.सं. खोपको नाम उत्पादन गर्ने कम्पनीको नाम र ठेगाना प्रति मात्रा खोप दिने माध्यम कैफियत । ५. निवेदनसाथ संलग्न गर्नुपर्ने कागजातहरू :- । (क) संस्था दर्ता प्रमाणपत्र । (ख) स्थायी लेखा नम्बर/मूल्य अभिवृद्धि कर प्रमाणपत्रको प्रतिलिपि । (ग) पछिल्लो आर्थिक वर्षको कर तिरेको प्रमाण-पत्र । (घ) खोप दिने स्वास्थ्यकर्मीको शैक्षिक योग्यताको प्रमाण पत्र र काउन्सिल दर्ता प्रमाणपत्र । संस्थाको छाप : । संस्थाको तर्फबाट निवेदन दिने व्यक्तिको,- । दस्तखत : । नाम, थर : । पद : । मिति : । संस्थाको नाम र ठेगाना : । अनुसूची-३ । (नियम ५ को उपनियम (२) सँग सम्बन्धित) । खोप सेवा सञ्चालन गर्ने स्वास्थ्य संस्थालाई दिइने अनुमतिपत्र । नेपाल सरकार । स्वास्थ्य मन्त्रालय । सेवा सञ्चालन गर्ने अनुमतिपत्र । अनुमतिपत्र नं. : । श्री । खोप सेवा सञ्चालन गर्ने अनुमतिको लागि मिति मा त्यस स्वास्थ्य संस्थाबाट दिइएको निवेदन उपर कारबाही हुँदा त्यस संस्थालाई खोप सेवा सञ्चालन गर्ने अनुमतिपत्र दिने गरी मिति मा निर्णय भएकोले खोप ऐन, २०७२, खोप नियमावली, २०७४ तथा देहायका शर्तहरूको अधीनमा रही देहायका खोपहरू सञ्चालन गर्ने गरी खोप नियमावली, २०७४ को नियम ५ को उपनियम (२) बमोजिम यो अनुमतिपत्र दिइएको छ । १. खोप सेवा सञ्चालन गर्न अनुमति दिइएका खोपहरू । (क) कार्यक्रममा समावेश भएका खोपहरू : । (ख) अन्य खोपहरू : । क्र.सं. खोपको नाम उत्पादन गर्ने कम्पनीको नाम र ठेगाना प्रति मात्रा खोप दिने माध्यम कैफियत । २. अनुमतिपत्र कायम रहने अवधि : । अनुमतिपत्र दिने अधिकारीको,- । कार्यालयको छाप : । दस्तखत : । नाम र थर : । पद : । मिति : । ३. अनुमतिपत्र प्राप्त स्वास्थ्य संस्थाले पालना गर्नु पर्ने शर्तहरू: । (क) खोप सेवा सञ्चालन गर्दा प्रयोग हुने खोपहरू ऐन तथा नियमावली बमोजिम निर्धारित मापदण्ड अनुरूपको हुनु पर्ने, । (ख) खोपको भण्डारणको लागि निर्धारित मापदण्ड बमोजिम छुट्टै कक्षको व्यवस्था गर्नु पर्ने, । (ग) खोप कार्यक्रममा समावेश भएका खोपहरू निःशुल्क रूपमा उपलब्ध गराउनु पर्ने, । (घ) अनुमतिपत्र प्राप्त स्वास्थ्य संस्थाले अनुमतिपत्रको अवधि समाप्त हुनु अगावै अनुमतिपत्र नवीकरण गराउनु पर्ने, । (ङ) खोप सेवाका सम्बन्धमा यस नियमावली बमोजिमको प्रतिवेदन सम्बन्धित कार्यालयमा बुझाउनु पर्ने, । (च) खोप दिने व्यक्तिले खोप लिएको स्पष्ट देखिने गरी खोप लिने व्यक्तिलाई खोप कार्ड दिनु पर्ने, । (छ) यस नियमावली बमोजिमका शर्तहरू पालना गर्नुपर्ने । (अनुमतिपत्रको पछाडिको पृष्ठमा लेखिने) । अनुमतिपत्रको नवीकरण ।
खोप नियमावली २०७४ (Vaccination Regulation, 2017)

(ङ) खोप सेवाका सम्बन्धमा यस नियमावली बमोजिमको प्रतिवेदन सम्बन्धित कार्यालयमा बुझाउनु पर्ने, । (च) खोप दिने व्यक्तिले खोप लिएको स्पष्ट देखिने गरी खोप लिने व्यक्तिलाई खोप कार्ड दिनु पर्ने, । (छ) यस नियमावली बमोजिमका शर्तहरू पालना गर्नुपर्ने । (अनुमतिपत्रको पछाडिको पृष्ठमा लेखिने) । अनुमतिपत्रको नवीकरण । नवीकरण मिति बहाल रहने मिति नवीकरण गर्ने अधिकारीको नाम पद दस्तखत कार्यालयको छाप । अनुसूची-४ । (नियम ७ को उपनियम (२) सँग सम्बन्धित) । अनुमतिपत्र नवीकरणका लागि दिइने निवेदन । श्री कार्यालय । विषय : अनुमतिपत्र नवीकरण सम्बन्धमा । त्यस कार्यालयबाट मिति मा प्रदान गरिएको अनुमतिपत्रको अवधि मिति मा समाप्त हुने भएकोले अनुमतिपत्र नवीकरण गराउनको लागि खोप नियमावली, २०७४ को नियम ७ को उपनियम (२) बमोजिम यो निवेदन पेश गरेको छु । स्वास्थ्य संस्थाको तर्फबाट निवेदन दिने व्यक्तिको,- । स्वास्थ्य संस्थाको छाप : । दस्तखत : । नाम, थर : । पद : । मिति : । अनुसूची-५ । (नियम ११ सँग सम्बन्धित) । खोप कार्ड । नेपाल सरकार । Government of Nepal । स्वास्थ्य मन्त्रालय । Ministry of Health । खोप कार्ड । Immunization Card । (Certificate of Vaccination) । नेपाल सरकारको छाप नलागेको कार्ड मान्य हुने छैन । This card is not valid unless it bears the seal of the Government of Nepal । खोप कार्डको अग्र भाग । नेपाल सरकार । Government of Nepal । स्वास्थ्य मन्त्रालय । Ministry of Health । खोप लगाएको प्रमाणपत्र । Immunization-Certificate । खोप लिने व्यक्तिको नाम, थर : लिङ्ग : राष्ट्रियता : । Full Name : Sex : Nationality : । बाबुको नाम : । Father’s Name : । आमाको नाम : । Mother’s Name : । जन्म मिति गते/महिना/साल : / / कार्ड जारी गरेको मिति गते/महिना/साल : / / । Date of Birth (DD/MM/YY) : / / Date of Card Issued (DD/MM/YY): / / । ठेगाना: प्रदेश : जिल्ला : पोस्टल/जिप कोड : । Address: State District Postal/ZIP Code: । गाउँपालिका/नगरपालिका : वडा : टोल/गाउँ : । Village Body/Municipality : Ward No : Tole/Village : । खोप कार्डको भित्री भागको पहिलो पाना । खोपको मात्रा दिएको मिति (ग/म/सा) तल लेखुहोस । Write the date (DD/MM/YY) of antigen dose given । खोपको नाम Vaccine Name मात्रा १ Dose 1 मात्रा २ Dose 2 मात्रा ३ Dose 3 मात्रा ४ Dose 4 मात्रा ५ Dose 5 । बि.सि.जी. B.C.G. / / । डि.पि.टि.-हेप बि.- हिव DPT-Hep B-Hib / / / / / / । ओ.पि.भी. O.P.V. / / / / / / । पि.सि.भी. P.C.V. / / / / / / । एफ.आई.पी.भि f.I.P.V. / / । दादुरा, रुबेला M.R. / / / / । जे.ई. J.E. / / । रोटा भाइरस Rota Virus / / / / / / । टि.डी. Td / / / / / / / / / / । / / / / / / / / / / । / / / / / / / / / / । / / / / / / / / / / । खोप लगाएको : Immunized हो (YES) होइन (NO) प्रमाणित गर्ने (Certified By): नाम (Name) : पद (Designation) दस्तखत (Signature) : । खोप कार्डको भित्री भागको दोस्रो पाना । खोप कार्ड । Immunization Card । (Certificate of Vaccination) । कृपया यो कार्ड कसैले भेटमा नजिकको स्वास्थ्य संस्थामा बुझाई दिनु होला । खोप कार्डको पृष्ठ भाग । द्रष्टव्य: कार्डको भित्री भागमा लेखिने सबै अक्षरहरू गाढा रातो रङ्गमा हुनु पर्नेछ । कार्डको अग्र पाना र पृष्ठ पानाको पृष्ठभूमि गाढा निलो रङ्गको बनाई त्यसमा लेखिने अक्षरहरू सेतो रङ्गमा हुनु पर्नेछ ।
खोप नियमावली २०७४ (Vaccination Regulation, 2017)

(Certificate of Vaccination) । कृपया यो कार्ड कसैले भेटमा नजिकको स्वास्थ्य संस्थामा बुझाई दिनु होला । खोप कार्डको पृष्ठ भाग । द्रष्टव्य: कार्डको भित्री भागमा लेखिने सबै अक्षरहरू गाढा रातो रङ्गमा हुनु पर्नेछ । कार्डको अग्र पाना र पृष्ठ पानाको पृष्ठभूमि गाढा निलो रङ्गको बनाई त्यसमा लेखिने अक्षरहरू सेतो रङ्गमा हुनु पर्नेछ । कार्डको लम्बाई (तेर्सो) बाइस सेन्टीमिटर (जसलाई बीचमा मोडी एघार-एघार सेन्टीमिटर बनाउनु पर्ने) र चौडाई (ठाडो) तेह्र सेन्टीमिटर हुनु पर्नेछ । अनुसूची-६ । (नियम १३ को उपनियम (२) सँग सम्बन्धित) । खोप आपूर्ति गर्ने स्वीकृतिको लागि दिइने निवेदन । श्री स्वास्थ्य मन्त्रालय, । काठमाडौँ । विषय: स्वीकृति सम्बन्धमा । विश्व स्वास्थ्य सङ्गठनबाट गुणस्तरयुक्त रहेको भनी प्रमाणित भई नसकेको देहाय बमोजिमको खोप आपूर्ति गर्नु पर्ने भएकोले आपूर्ति गर्ने स्वीकृतिको लागि देहायका कागजात संलग्न गरी खोप नियमावली, २०७४ को नियम १३ को उपनियम (२) बमोजिम यो निवेदन गरेको छु । क्र.सं. आपूर्ति गरिने खोप सम्बन्धी विवरण कैफियत । खोपको नाम खोपको उपयोग परिमाण उत्पादन भएको मुलुक । खोप आपूर्ति गर्ने संस्थाको,- । नाम : । ठेगाना : । छाप : । खोप आपूर्ति गर्ने संस्थाको तर्फबाट । निवेदन दिने व्यक्तिको,- । दस्तखत : । नाम, थर : । ठेगाना : । मिति : । निवेदन साथ संलग्न गर्नु पर्ने कागजात : । (क) आपूर्ति गर्न लागेको खोप असल उत्पादन प्रक्रिया अपनाई उत्पादन भएको प्रमाणित गर्ने कागजात, । (ख) आपूर्ति गर्न लागेको खोप उत्पादन भएको मुलुक वा अन्य देशमा प्रयोग भइसकेको प्रमाणित गर्ने कागजात, । (ग) आपूर्ति गर्न लागेको खोप उत्पादन गर्ने देशको नियमनकारी निकायमा दर्ता भएको प्रमाणित गर्ने कागजात, । (घ) खण्ड (क), (ख) र (ग) बमोजिमको व्यहोरा औषधि व्यवस्था विभागबाट प्रमाणित गरेको कागजात, । (ङ) खोप आपूर्ति गर्ने संस्थाको दर्ता प्रमाणपत्रको प्रतिलिपि, । (च) सल्लाहकार समितिको सिफारिस पत्र । अनुसूची-७ । (नियम १३ को उपनियम (३) सँग सम्बन्धित) । खोप आपूर्तिको लागि दिइने स्वीकृतिपत्र । श्री । विषय: स्वीकृतिपत्र सम्बन्धमा । त्यस संस्थाबाट विश्व स्वास्थ्य सङ्गठनबाट गुणस्तरयुक्त रहेको भनी प्रमाणित भई नसकेको खोप आपूर्ति गर्न पाउँ भनी मिति मा दिइएको निवेदन उपर कारबाही हुँदा त्यस संस्थालाई देहाय बमोजिमको खोप आपूर्ति गर्न खोप नियमावली, २०७४ को नियम १३ को उपनियम (३) बमोजिम यो स्वीकृतिपत्र दिइएको छ । क्र.सं. आपूर्ति गरिने खोप सम्बन्धी विवरण कैफियत । खोपको नाम खोपको उपयोग परिमाण उत्पादन भएको मुलुक । कार्यालयको छाप : । स्वीकृतिपत्र दिने अधिकारीको,- । दस्तखत : । नाम, थर : । पद : । मिति : ।
गैर आवासीय नेपाली सम्बन्धी नियमावली २०६६ (Non-Resident Nepali Regulation, 2009)

गैर आवासीय नेपाली सम्बन्धी नियमावली, २०६६ । नेपाल राजपत्रमा प्रकाशित मिति । २०६६ । ५ । २२ । गैर आवासीय नेपाली सम्बन्धी ऐन, २०६४ को दफा १८ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "गैर आवासीय नेपाली सम्बन्धी नियमावली, २०६६" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "ऐन" भन्नाले गैर आवासीय नेपाली सम्बन्धी ऐन, २०६४ सम्झनु पर्छ । (ख) "नियोग" भन्नाले विदेशमा रहेका नेपाली राजदूतावास सम्झनु पर्छ र सो शब्दले संयुक्त राष्ट्र संघका लागि नेपालको स्थायी नियोग वा विदेशमा रहेका नेपाली महावाणिज्य दूतावास समेतलाई जनाउनेछ । (ग) "नियोग प्रमुख" भन्नाले नियोगमा प्रमुख भई काम गर्ने व्यक्ति सम्झनु पर्छ र सो शब्दले निजको अनुपस्थितिमा निजको कार्य गर्न तोकिएको कर्मचारी समेतलाई जनाउनेछ । (घ) "मन्त्रालय" भन्नाले परराष्ट्र मन्त्रालय सम्झनु पर्छ । (ङ) "सचिव" भन्नाले मन्त्रालयको सचिव सम्झनु पर्छ । (च) "संघ" भन्नाले नियम १२ बमोजिम दर्ता भएको गैर आवासीय नेपाली संघ सम्झनु पर्छ । (छ) "विधान" भन्नाले संघको विधान सम्झनु पर्छ । परिच्छेद-२ । दर्ता तथा परिचयपत्र सम्बन्धी व्यवस्था । ३. नाम दर्ता गराउन निवेदन दिनु पर्ने: (१) कुनै गैर आवासीय नेपाली वा निजको परिवारले गैर आवासीय नेपालीको हैसियतमा आफ्नो नाम दर्ता गराउन चाहेमा विदेशमा भए कुनै नियोग प्रमुख समक्ष र नेपालभित्र भए सचिव समक्ष अनुसूची-१ बमोजिमको ढाँचामा निवेदन दिनु पर्नेछ । (२) उपनियम (१) बमोजिम निवेदन दिँदा अनुसूची-२ बमोजिमको दस्तुर संलग्न गर्नु पर्नेछ । ४. नाम दर्ता गरी परिचयपत्र दिनु पर्ने: (१) नियम ३ बमोजिम पर्न आएको निवेदन उपर नियोग प्रमुख, सचिव वा निजले तोकेको अधिकारीले छानबिन गर्दा निवेदन तथा साथ संलग्न कागजातबाट निवेदकको नाम दर्ता गर्न मनासिब देखिएमा निवेदन परेको सात दिनभित्र गैर आवासीय नेपालीको रूपमा नाम दर्ता गरी अनुसूची-३ बमोजिमको ढाँचामा सोको अभिलेख खडा गर्नु पर्नेछ । (२) उपनियम (१) बमोजिम नाम दर्ता गरी अभिलेख खडा गरिसके पछि त्यस्तो गैर आवासीय नेपालीलाई अनुसूची-४ बमोजिमको दस्तुर लिई अनुसूची-५ बमोजिमको ढाँचामा परिचयपत्र दिनु पर्नेछ । (३) उपनियम (१) बमोजिम छानबिन गर्दा निवेदकको नाम गैर आवासीय नेपालीको रूपमा दर्ता गर्न मिल्ने नदेखिएमा सोको कारण खुलाई निवेदकको नाम दर्ता गर्न इन्कार गर्न सकिनेछ । (४) उपनियम (३) बमोजिम नाम दर्ता गर्न इन्कार गरिएकोमा सोको कारण सहितको जानकारी निवेदकलाई दिनु पर्नेछ । ५. परिचयपत्रको अवधि र नवीकरण: (१) नियम ४ बमोजिम दिईएको परिचयपत्र ऐनको दफा ४ को उपदफा (३) को अधीनमा रही नेपाली मूलको विदेशी नागरिक भए बढिमा दश वर्ष र विदेशमा बस्ने नेपाली नागरिक भए दुई वर्षसम्म बहाल रहनेछ । (२) परिचयपत्र नवीकरण गराउन चाहने गैर आवासीय नेपालीले परिचयपत्रको बहाल अवधि समाप्त हुनु अगावै अनुसूची-६ बमोजिमको ढाँचामा नियोग प्रमुख वा सचिव समक्ष निवेदन दिनु पर्नेछ ।